Šetnja domaćina

Od njega želimo odana prijatelja. On nam to, pa i puno više, jest. Zauzvrat, zahtjevi su mu skromni, ali za vaše zajedničko druženje iznimno važni. Da Vam ih sam može reći, sigurno bi ih sažeo u deset molbi. A one, bio on mlad ili star, velik ili malen, kratke ili duge dlake, uredan ili zapušten, plemenit rodom ili običan plod pseće ulične ljubavi…upućene vlasniku – Vama – glase ovako:

1. Moj život traje od deset do petnaest godina i svaki rastanak s tobom znači mi patnju. Sjeti se toga kad me predugo ostavljaš samoga.
2. Daj mi vremena da shvatim što ti od mene tražiš.
3. Imaj povjerenja u mene. Ja živim od toga.
4. Nemoj se nikada ljutiti na mene i nemoj me za kaznu zatvarati. Ti imaš svoj posao, svoju razonodu, svoje prijatelje… Ja imam samo tebe!
5. Pričaj katkad sa mnom. Iako tvoje riječi većinom ne razumijem, ipak poznajem ton tvojega glasa koji mi se obraća.
6. Znaj, bilo kako se sa mnom postupa – nikada to ne zaboravljam!
7. Razmisli prije nego što me udariš da bi moje čeljusti s lakoćom mogle zgnječiti koščice tvoje ruke, ali ja to nikad ne činim.
8. Ako se katkad odazovem nevoljko, lijeno ili tvrdoglavo, razmisli muči li me loša hrana, sunce od kojeg me nisi zaštitio ili moje srce više nije kao nekad.
9. Molim te, brini se za mene i kad ostarim jer ćeš i ti jednoga dana biti star.
10. Prođi svaki teški korak sa mnom. Nemoj nikad reći: „Takvo što ja ne mogu gledati!“ ili „Neka se dogodi u mojoj odsutnosti.“…jer s tobom zajedno sve je lakše. I umrijeti…

Vođeni ovim mislima 6.a i 6.b razredni odjel 23.rujna je proveo nekoliko divnih sati sa štićenicima Udruge Pobjede iz Nemetina kojima smo na poklon ponijeli igračke koje smo sami izradili. Domaćica na dvije noge; gospođica Lucija nas je provela azilom i ispričala nam razne zanimljivosti o samome azilu, a potom su nas četveronožni domaćini oduševili jer smo svi zajedno, otvorenoga srca prepunoga emocija, krenuli u duuuguuu šetnju. Iako smo se baš, baš umorili, spremni smo za novi posjet jer su ovo najbolji domaćini kojima smo u životu bili gosti. Toplo pozivamo i sve vas da krenete put Nemetina i uljepšate svoj dom jednim od ovih prekrasnih bića.

Karlo Glavaš, 6.b